ไทยพาณิชย์บุกสินเชื่อบ้านคนรุ่นใหม่
ไทยพาณิชย์ - เอพี จัดแคมเปญใหญ่ “GenY ได้บ้าน” สิทธิพิเศษส่งท้ายปี เพื่อคนรุ่นใหม่ เริ่ม 1.59 ล้านบาท
23 พ.ย. 2563

ธนาคารไทยพาณิชย์ จับมือ บมจ. เอพี (ไทยแลนด์) ส่งแคมเปญใหญ่ “GenY ได้บ้าน” จัดเต็มข้อเสนอพิเศษส่งท้ายปีกับ 4 มาตรการปลดล็อคทุกข้อจำกัด ตอบโจทย์ลูกค้าเจเนอเรชั่นวายที่ต้องการเป็นเจ้าของทาวน์โฮม ‘พลีโน่-บ้านหลังแรกที่ดีที่สุด’ ให้เป็นจริงได้เร็วขึ้น ครั้งแรกกับการมอบสิทธิประโยชน์ทางการเงินแบบจัดเต็ม ผ่านโปรปุ๊ป ได้บ้านปั๊ป พร้อมดีลผ่อนต่ำสบาย ๆ เริ่มล้านละ 3,200 บาท/เดือน อัตราดอกเบี้ยพิเศษคงที่ 3 ปี 2.70% และวงเงินกู้สูงสุด 110% (โดย 10% สำหรับวงเงินกู้ที่เกี่ยวเนื่องกับสินเชื่อบ้าน เช่น ตกแต่งหรือต่อเติมบ้าน เป็นต้น) โดยคัดสรรแปลงสวยจากทาวน์โฮมคุณภาพแบรนด์ พลีโน่ กว่า 35 โครงการพร้อมอยู่ทั่วกรุงเทพ ใกล้รถไฟฟ้าและทางด่วน พร้อมคืนกำไรให้ลูกค้าด้วยส่วนลดสูงสุดรวม 100 ล้านบาท ในแพ็คเกจราคาที่คุ้มค่า เริ่มเพียง 1.59 ล้านบาท เพียงจองและโอนกรรมสิทธิ์ภายในวันนี้ – 30 ธันวาคมนี้เท่านั้น
นายภมร ประเสริฐสรรค์ รองกรรมการผู้อำนวยการ สายงานพัฒนาธุรกิจกลุ่มสินค้าทาวน์โฮมบริษัท เอพี (ไทยแลนด์) จำกัด (มหาชน) กล่าวว่า “จากความเข้าใจถึงอินไซต์ดีมานด์ลูกค้าเจเนอเรชั่นวาย หรือกลุ่มคนเมืองรุ่นใหม่ที่อยู่ในช่วงการเริ่มต้นทำงาน (First Jobber) กับเทรนด์การอยู่อาศัยที่ขยับขยายสู่การเป็นเจ้าของบ้านหลังแรกในช่วงสิ้นปีให้เป็นจริงได้เร็วขึ้น เอพีพร้อมนำเสนอแคมเปญพิเศษ ‘GEN Y ได้บ้าน’ ผ่านความร่วมมือกับพันธมิตรทางการเงิน ธนาคารไทยพาณิชย์ที่จะเข้าถึงและตอบโจทย์ไลฟ์สไตล์ ปลดล็อคอิสระทางการเงินได้อย่างตรงจุด
นางสาวกนกวรรณ ใจศรี ผู้ช่วยผู้จัดการใหญ่ ผู้บริหารสายงาน Alternative Channels ธนาคารไทยพาณิชย์ กล่าวว่า “ธนาคารไทยพาณิชย์พร้อมสนับสนุนให้คนรุ่นใหม่ที่เพิ่งเริ่มทำงาน ได้มีบ้านหลังแรกเป็นของตนเอง กับโปรโมชั่นผ่อนต่ำสบาย ๆ เริ่มต้นเพียงล้านละ 3,200 บาท/เดือน และให้วงเงินกู้บ้านได้สูงสุดถึง 100% อีกทั้งยังมีวงเงินให้กู้เพิ่มอีกสูงสุด 10% สำหรับซื้อเฟอร์นิเจอร์ตกแต่ง หรือต่อเติมบ้านอีกด้วย เราจึงเชื่อมั่นว่าแคมเปญนี้จะเป็นตัวเลือกที่ดีสำหรับกลุ่มคน Gen Y อย่างแน่นอน”
“นอกจากข้อเสนอพิเศษทางการเงินที่จะปลดล็อคทุกข้อจำกัดในการเป็นเจ้าของ ‘พลีโน่ – บ้านหลังแรกที่ดีที่สุด’ ให้เป็นจริงได้อย่างรวดเร็วแล้ว ในครั้งนี้เอพีได้รวบรวมโครงการพลีโน่กว่า 35 โครงการพร้อมอยู่ทั่วกรุงเทพ ใกล้รถไฟฟ้าและทางด่วน โดยคัดสรรแปลงสวยโดดเด่นด้วยแบบบ้านสไตล์โมเดิร์น พื้นที่ใช้สอยที่พร้อมเติมเต็มความเป็นตัวตนได้อย่างเต็มที่ ทั้งห้องนั่งเล่นขนาดใหญ่ ห้องนอนแบบ Master Bedroom เพดานสูงเชื่อมต่อธรรมชาติผ่านกระจกบานกว้าง ครบครันด้วยพื้นที่ส่วนกลางแบบจัดเต็ม อาทิ ฟิตเนส สระว่ายน้ำ สนามเด็กเล่น และสวนพร้อมต้นไม้ใหญ่รองรับทุกกิจกรรม รวมถึงการผสานนวัตกรรมเพื่อการอยู่อาศัยในสังคมคุณภาพ ปลอดภัย และมั่นใจ เติมเต็มความฝันในการเป็นเจ้าของบ้านหลักแรกได้อย่างแท้จริง ซึ่งเรามั่นใจว่าการนำเสนอแคมเปญ ‘GEN Y ได้บ้าน’ ที่ตอบโจทย์ไลฟ์สไตล์ ทำให้ลูกค้าสามารถวางแผนการเงินได้ตามต้องการ จะช่วยแบ่งเบาภาระและส่งเสริมให้ลูกค้าทุกคน โดยเฉพาะลูกค้าที่อยู่ในช่วงการเริ่มต้นทำงาน (First Jobber) ให้สามารถเป็นเจ้าของบ้านหลังแรกของตนเองในช่วงเวลานี้ได้จริง ซึ่งเชื่อว่าจะได้รับการตอบรับที่ดีจากลูกค้าอย่างแน่นอน” นายภมร กล่าวสรุป
แคมเปญ "GEN Y ได้บ้าน" โดย เอพี ไทยแลนด์ คัดสรรโครงการทาวน์โฮมคุณภาพ ภายใต้แบรนด์ พลีโน่ รวมทั้งสิ้น 35 โครงการ ในโลเคชั่นที่ดีที่สุด ใกล้รถไฟฟ้าและทางด่วน ราคาเริ่มต้น 1.59 – 6.59 ล้านบาท จองเพียง 0 บาท พร้อมพบกับ 4 มาตรการพิเศษทางการเงินจากพันธมิตรสินเชื่อบ้านไทยพาณิชย์ ซึ่งความพิเศษนี้เฉพาะลูกค้าที่จองและโอนกรรมสิทธิ์ภายในวันนี้ – 30 ธันวาคมนี้เท่านั้น สอบถามข้อมูล เพิ่มเติม apthai.com หรือ โทร 1623 และ Call Center ธนาคารไทยพาณิชย์ โทร.02-777-7777